На основу члана члана 44. Закона о шумама („Службени гласник РС”, бр. 30/10, 93/12, 89/15 и 95/18), а у вези члана 18. Закона о здрављу биља („Службени гласник РС”, број 41/09 и 17/19),

Министарство пољопривреде, шумарства и водопривреде расписује

**К О Н К У Р С**

**ЗА ОБАВЉАЊЕ ИЗВЕШТАЈНО – ДИЈАГНОЗНО ПРОГНОЗНИХ ПОСЛОВА У ЗАШТИТИ ШУМА И ДРУГИХПОСЛОВА ОД ЈАВНОГ ИНТЕРЕСА У ОБЛАСТИ ЗДРАВЉА ШУМСКОГ БИЉА**

***(Објављен у „Службеном гласнику РС”, број 91/2019.)***

**I**

Расписује се конкурс за обављање извештајно – дијагнозно прогнозних послова у заштити шума и других послова од јавног интереса у области здравља шумског биља, утврђених у члану 44. Закона о шумама („Службени гласник РС”, бр. 30/10, 93/12, 89/15 и 95/18) и у члану 17. Закона о здрављу биља („Службени гласник РС” број 41/09 и 17/19) – у даљем тексту: Конкурс, за следеће послове:

**А. Извештајно – дијагнозно прогнозни послови у заштити шума и други послови од јавног интереса у области здравља шумског биља**

1. извештајно –дијагнозно - прогнозни послови у заштити шума;

2. посебан надзор над штетним организмима у шумама РС у складу са Програмом мера заштите здравља биља;

3. извештавање надлежног органа о појави штетних организама са листи прописаних законом, новој или изненадној масовној појави штетних организама;

4. едукација држаоца биља, пружаоца услуга и других лица о штетним организмима са листи прописаних овим законом, као и фитосанитарним мерама;

5. припрема научне основе за доношење превентивних мера заштите здравља биља.

**Б. Праћење и провера здравственог стања шумског биља**

1. праћење и провера здравственог стања шумског биља током његовог раста и развоја у засадима, објектима и другим површинама и вођење евиденције о томе, укључујући и самоникло шумско биље;

2. праћење и провера здравственог стања семена, расада и садног материјала на присуство штетних организама.

Конкурс се расписује према врсти посла, територији и објектима у којима се обављају.

**II**

Пријаву за доделу послова из тачке I Конкурса (у даљем тексту: пријава) могу поднети правна лица која су:

- регистрована код надлежног органа за обављање научно - истраживачког рада у области шумарства, односно уписана у одговарајући регистар;

*-* технички опремљена за обављење послова из тачке I Конкурса, као и да поседују у свом саставу пратеће лабораторије за фитопатолошка и ентомолошка истраживања;

- кадровски оспособљена за обављање послова из тачке I Конкурса, што подразумева да у својој кадровској структури у радном односу на неодређено времеимају запослена лица која су стекла високо образовање из научне области биотехничких и биолошких наука (у стручним звањима мастер, магистар, доктор наука) са минимумом 5 година радног искуства на одговарајућим пословима из тачке I Конкурса;

*-* доставе доказ о испуњености услова у погледу искуства, резултата и благовремености у досадашњем обављању послова из тачке I Конкурса.

**III**

Правна лица из тачке II Конкурса дужна су да доставе:

1. Извод о регистрацији код надлежног органа, односно о последњој статусној промени, доказ о матичном броју, пореском идентификационом броју, текући рачун и извод из регистра Републичког завода за статистику- Обавештење о разврставању.
2. Попуњен Образац о техничкој опремљености и кадровској оспособљености за послове из тачке I Конкурса, са прилозима, којима се доказују наводи. Наведени образац се може преузети на интернет страници Управе за шуме <https://upravazasume.gov.rs/> .
3. Доказ о испуњености услова у погледу искуства, резултата и благовремености у досадашњем обављању послова који су предмет из тачке I Конкурса.
4. Годишњи програм рада за тачку I подтачку А1, који садржи оперативни план вршења послова и који треба да буде сачињен посебно за територију АП Војводине, а посебно за територију Републике Србије без територије АП Војводине, (у зависности за коју територију конкурише).
5. Списак засада, објеката и других површина из тачке I подтачка Б, на које се пријава односи.
6. Одлуку надлежног органа подносиоца пријаве о усвајању програма из подтачке А1.
7. Изјаву одговорног лица да са програмом није конкурисао код неког другог даваоца средстава за те намене.

Доказе под редним бројем 1 доставити у виду неоверених копија, а Министарство може, пре доношења одлуке, да тражи на увид оригинале или оверене копије.

Списак засада, објеката и других површина из поглавља I подтачке Б. преузима се са интернет страницe Управе за шуме <https://upravazasume.gov.rs/>.

**IV**

Пријава се подноси у писаној и електронској форми на адресу: Министарство пољопривреде, шумарства и водопривреде, Управа за шуме, Нови Београд, ул. Омладинских бригада 1, односно [office.sume@minpolj.gov.rs](mailto:office.sume@minpolj.gov.rs) са називом предмета: Конкурс .

Рок за достављање пријаве по овом конкурсу је 15 радних дана од дана објављивања.

Пријава без приложене документације наведене у тачки III Конкурса, неће се узети у разматрање.

**V**

Приоритет при закључењу уговора за обављање послова из тачке **I** **А.** имаће правна лица која имају највећи број бодова (максималан број 100 бодова) према следећим критеријумима :

1. **Кадровска опремљеност највише .........................................................................** 4**0 бодова;**

а) најмање 3 истраживача наведена у тачки II алинеја 3 са искуством од најмање 5 година на пословима из тачке I А. ................................................................................................. 20 бодова;

б) најмање 4 истраживача наведена у тачки II алинеја 3 са искуством од најмање 5 година на пословима из тачке I А. ................................................................................................. 30 бодова;

ц) 5 и више истраживача наведених у тачки II алинеја 3 са искуством од најмање 5 година на пословима из тачке I А. ................................................................................................. 40 бодова.

**2) Материјално – техничка опремљеност највише ................................................... 50 бодова;**

а) лабораторија (ентомолошка и фитопатолошка) са пратећом опремом .................... 10 бодова;

б) опрема за даљинско праћење штетних организама (беспилотна летелица ) ............ 10 бодова;

ц) савремена опрема за даљинско праћење и прогнозу штетних организама (беспилотна летелица са камером и одговарајућим софтвером за обраду снимљених података) ..................................................................................................................... 20 бодова;

д) поседовање евиденције о кретању штетних организама (5 година) .......................... 5 бодова;

е) 4 и више службена аутомобила **.**.......................................................................................5 бодова;

3**) Искуство, резултати и благовременост у досадашњем обављању послова из тачке I Конкурса. које је финансирала ова Управа за период од 5 година, највише .........10 бодова;**

а) Континуирано искуство, резултати и благовременост у досадашњем обављању послова из тачке I Конкурса .............................................................................................................8 бодова;

б) Периодично искуство, резултати и благовременост у досадашњем обављању послова из тачке I Конкурса ……...................................................................................................2 бодова.

У случају истог броја бодова, приоритет у додели посла из тачке А. поглавља I има правно лице које је регистровано првенствено за научно - истраживачку делатност.

**VI**

Приоритет при закључењу уговора за обављање послова из **тачке I Б** имаће правна лица која имају највећи број бодова (максималан број 100 бодова) према следећим критеријумима:

1. **Број објеката за које се подноси пријава највише ................................................. 30 бодова**

а) 200 и више објеката\* .................................................................................................. 30 бодова;

б) 100 – 199 објеката ........................................................................................................ 20 бодова;

ц) 1 – 99 објеката ............................................................................................................. 10 бодова.

*\* расадника, матичњака или селекционисаних семенских објеката*

1. **Кадровска опремљеност највише ............................................................................ 30 бодова**

а) 5 истраживача из тачке II алинеја 3 ....................................................................... 10 бодова;

б) 6 истраживача из тачке II алинеја 3 ........................................................................ 20 бодова;

ц) 7 истраживача из тачке II алинеја 3 ........................................................................ 30 бодова.

1. **Материјално – техничка опремљеност највише ................................................ 10 бодова;**

а) лабораторија (ентомолошка и фитопатолошка) са пратећом опремом ..............5 бодова;

б) 3 и више аутомобила.............................................................................................. 5 бодова.

1. **Квалитет у вршењу послова у претходном периоду, највише ......................... 30 бодова**

а) број истраживача који су обављали послове из тачке I Б утврђен на основу достављених записника о извршеним пословима:

1-3 истраживача ................................................................................... 10 бодова;

4 и више истраживача .......................................................................... 20 бодова;

б) рок у коме су достављани записници о извршеним прегледима:

до 15 дана од дана извршеног прегледа: .......................................... 10 бодова;

преко 15 дана од дана извршеног прегледа: ....................................... 5 бодова.

У случају истог броја бодова, приоритет у додели посла има правно лице које је у претходном периоду обављало послове из тачке Б. поглавља I у објектима за које конкурише, уколико није било примедби власника објеката.

**VII**

Одлука о избору правног лица за обављање послова од јавног интереса донеће се у року од 10 дана након истека рока за подношење пријава на Конкурс.

Резултати Конкурса биће објављени на интернет страници Министарства пољопривреде, шумарства и водопривреде – Управе за шуме и у „Службеном гласнику Републике Србије”.

**VIII**

Министарство пољопривреде, шумарства и водопривреде закључиће уговор са правним лиц-ем/-има које буде изабрано по овом конкурсу.

Уговор се закључује на период од 5 година.

**IX**

Овај конкурс објавити у „Службеном гласнику Републике Србије”.